Lagi Kepakaran Marvel Digunakan Dalam Filem Justice League
Bekas pengarah yang bertanggungjawab membawa naik filem Marvel dalam dunia cinematic, Josh Whedon yang dilaporkan melakukan beberapa reshoot untuk filem Justice League dikatakan membawa komposer untuk filem Avengers: Age of Ultron untuk hasilkan skor musik dalam beberapa babak filem superhero DC itu. Danny Elfman akan mengambil alih tugas dari Antonius Holkenborg, aka Junkie XL yang sebelum ini bekerja dengan Zack Snyder untuk menghasilkan filem tersebut sebelum Zack menyerahkan tugasnya kepada Josh Whedon susulan tragedi yang berlaku pada keluarganya. Junkie XL kini sedang menghasilkan soundtrack untuk filem yang baru selesai pengambarannya, Tomb Raider. Danny Elfman sebelum ini pernah menghasilkan musik untuk filem Batman arahan Tim Burton pada tahun 1989 dan bekerja bersama-sama Sam Raimi untuk dua filem awal Spider-Man.